Kinnitatud EPS juhatuse otsusega 19.08.2020

**Eesti Psühhiaatrite Seltsi pädevuse nõuded ja pädevuse hindamise kord**

1. Üldpõhimõtted

Psühhiaatrite ning laste- ja noorukite psühhiaatrite pädevust hindab Eesti Psühhiaatrite Seltsi (EPS-i) poolt moodustatud pädevuskomisjon (varasemas terminoloogias nimetus „Sertifitseerimiskomisjon“, mida tuleb pidada sünonüümiks) tehes seda erialase jätkukoolituse tunnustamise kaudu.

* 1. Pädevuse hindamise kord põhineb Sotsiaalministri 15.12.2004 määruse nr 128 „Tervishoiuteenuste kvaliteedi tagamise nõuded" 18.01.2019 jõustunud redaktsioonil\*.
	2. Pädevuse hindamine on vabatahtlik. Samuti on õigus tervishoiuteenuse osutajal, Eesti Haigekassal ja Terviseametil oma tööülesannete täitmiseks taotleda pädevuskomisjonilt tervishoiutöötaja pädevuse hindamist.
	3. Pädevuskomisjoni töö tagamiseks kehtestab EPS juhatus pädevuse hindamise tasu, mille kinnitab EPS üldkoosolek.
1. Pädevuskomisjon
	1. Vastavalt EPS üldkogu 14.05.2004 otsusele koosneb pädevuskomisjon 7 delegeeritud liikmest.
	2. Pädevuskomisjoni delegeerivad liikmeid:
		1. EPS juhatus – 3 liiget;
		2. TÜ psühhiaatria õppetool – 2 liiget;
		3. EPS lastepsühhiaatria sektsioon – 1 liikme;
		4. EPS kohtupsühhiaatria sektsioon – 1 liikme.
	3. Komisjoni liikmed delegeeritakse tähtajatult, liikme tagasi kutsumine ja uue liikme nimetamine on delegeerija pädevuses.
2. Komisjoni töö põhimõtted
	1. Komisjon töötab välja erialase pädevuse nõuded ja pädevuse hindamise korra, mille kinnitab EPS juhatus.
	2. Komisjoni liikmed on oma otsustes sõltumatud ega esinda delegeerija huve.
	3. Komisjon valib oma liikmete seast esimehe ja sekretäri.
		1. Komisjoni esimees korraldab komisjoni tööd ja allkirjastab sertifitseerimistunnistused.
		2. Sekretär tagab komisjoni töö tehnilise külje, s.h kirjavahetuse, tunnistuste jõudmise adressaadini jms, allkirjastab sertifitseerimistunnistused.
	4. Komisjoni liikmeid tasustatakse vastavalt nende poolt tehtud tööle.

 3.5. Komisjoni liikmete tasustamise korra kinnitab EPS juhatus.

1. Pädevuse hindamise nõuded
	1. Esitatavad dokumendid:
		1. **Avaldus komisjonile,** milles on näidatud ära eelmine pädevuse hindamise või residentuuri lõpueksami aeg ning ühtlasi märge millist pädevust soovitakse taotleda (psühhiaatria/lastepsühhiaatria).
		2. **Läbitud koolituste loend tabelina**, millele on lisatud **koolitustunnistuste koopiad.**
		3. **Töö kirjeldus vabas vormis** (erialase töö maht, kitsamad alapädevused, akadeemiline aktiivsus, kohtupsühhiaatrilised ekspertiisid, konsultatiivne töö jm asjassepuutuv).
	2. Töö ja koolituse nõuded 5 aasta kohta:
		1. Kliiniline töö vähemalt **50 patsiendiga aastas vähemalt 3 aasta** vältel.
			1. Sellest, peale enam kui 5 aastast kliinilisest tööst eemalolekut seoses lapsehoolduspuhkusega, vähemalt  1 aasta peale lapsehoolduspuhkuselt naasmist.
			2. Kohtupsühhiaatrilised ekspertiisid võivad anda kuni 1/3 hindamiseks vajalikust kliinilise töö kogumahust.
		2. **150 täienduskoolituspunkti vastavalt** lisas 1 toodud tabelile.
2. Komisjoni töökorraldus jätkukoolituse hindamisel
	1. Komisjon menetleb pädevuse hindamise taotlusi 1 kord aastas.
		1. Taotlejatel tuleb dokumendid esitada vahemikus 1. septembrist kuni 1. novembrini.
		2. Komisjon teeb otsused 15. detsembriks.
	2. Pädevuse hindamine toimub üldjuhul esitatud dokumentide alusel. Erandjuhul (probleemide ilmnedes) võib komisjon nõuda kuni hiljemalt taotlemise aasta 01.12 kuupäevaks lisadokumentide esitamist või isiku osavõttu pädevuskomisjoni koosolekust.
	3. Komisjoni pädevusse kuulub ka jätkukoolituse kvaliteedi hindamine.
		1. Sertifitseeritava vastavust jätkukoolituse nõuetele kontrollib komisjoni sekretär, kes esitab tulemused komisjonile.
	4. Komisjon teeb oma otsuse konsensuse alusel.
	5. Komisjon väljastab pädevuse hindamise läbinule sertifikaadi (vt lisa 2).
3. Komisjoni otsuse vaidlustamine
	1. Komisjoni otsuse vaidlustamine toimub läbi EPS juhatuse.
	2. Avaldus otsuse vaidlustamiseks tuleb esitada EPS juhatuse sekretärile hiljemalt 1 kuu jooksul otsuse teadsaamisest.
	3. EPS juhatus teeb kaebuse suhtes otsuse hiljemalt 2 kuu jooksul peale kaebuse laekumist.
4. Eriküsimused

7.1 Laste ja noorukitepsühhiaatria kõrvaleriala jätkukoolituse hindamisel lähtutakse EPS laste- ja noorukite psühhiaatria sektsiooni soovitustest kõrvaleriala-spetsiifilise jätkukoolituse osas (Lisa 3)

7.2. Pädevuskomisjon hindab psühhiaatritele suunatud koolitusi vastavalt Lisale 4.

7.3 Välisriigis toimunud jätkukoolituse hindamisel on pädevuskomisjonil õigus teha erandeid Euroopa Ühenduse liikmesriigis läbitud jätkukoolituse osas (kui see erineb käesoleva korraga kehtestatud nõuetest) tingimusel, et sertifitseerimist taotlev arst on registreeritud psühhiaatrina Eesti tervishoiutöötajate registris.

7.4 Psühhoteraapia alast jätkukoolitust võib psühhiaatri täiendkoolituses olla maksimaalselt kuni 50% arvesseminevast 150-st punktist, sealhulgas kuni 10% super- või kovisiooni.

**Lisa 1: Täienduspunktide tabel**

Aktiivne koolitus

 - ettekanne EPS akreditsiooniga koolitusüritusel/konverentsil 20

 - ettekanne rahvusvahelisel konverentsil 40

 - erialane koolitusloeng (1 akad. tund) 10

 - teadusartikkel rahvusvahelises erialaajakirjas (põhiautor) 70

 - teadusartikkel rahvusvahelises erialaajakirjas (kaasautor) 50

- osalemine ravijuhise koostamisel 50

- teadusartikkel Eesti Arstis 30

 - teadusartikkel mujal Eesti erialaperioodikas 20

Passiivne koolitus

 - EACCME/EACIC akreditsiooniga koolitus (1 akad. tund) 1

 - EPS akreditsiooniga koolitus (1 akad. tund) 1

 - muu erialane koolitus (1 akad. tund) 0.5

NB! residentide ja üliõpilaste juhendamine ei ole kuni selgete juhendamisstandardite väljatöötamiseni akrediteerimispunktidega hinnatav.

**Lisa 2: Atesteerimissertifikaadi vorm**

**Lisa 3: EPS lastepsühhiaatria sektsiooni soovitused kõrvaleriala-spetsiifilise jätkukoolituse osas**

1. Laste- ja noorukitepsühhiaatri kõrvaleriala varasem omistamine või psühhiaatria residentuuri läbimine ja lastepsühhiaatria eksami sooritamine

2. Kliiniline töö vähemalt 50 lapse- ja noorukiealise patsiendiga aastas, vähemalt 3 aasta vältel, tehes vajadusel meeskonnatööd kliinilise psühholoogi, eripedagoogi , logopeedi või psühhoterapeudiga.

3. Lisas 1 toodud tabeli alusel vähemalt 150 täienduskoolituspunkti, millest vähemalt 20% on saadud laste- ja noorukitepsühhiaatria alal.

**Lisa 4: Nõuded koolitusürituse akrediteerimiseks**

1. Koolitusürituse akrediteerimiseks EPS-i juures esitab ürituse korraldaja vähemalt 8 nädalat enne ürituse toimumist EPS pädevuskomisjoni esimehele vastava taotluse, mis sisaldab:
	1. koolitusürituse täpset nime ja ajakava (tundide arv)
	2. sihtgrupi kirjeldust (psühhiaatrid, psühhiaatriaresidendid, perearstid jne)
	3. vajadusel koolitajate / lektorite CV-d koos akadeemilise tegevuse kirjeldusega
	4. lühikest sisukokkuvõtet
2. EPS pädevuskomisjoni esimees akrediteerib ürituse hiljemalt 3 nädala jooksul taotluse laekumisest. Vajadusel teeb otsuse ürituse akrediteerimise kohta komisjon, lähtudes koolituse vastavusest seltsi huvidele ja liikmeskonna jätkukoolituse vajadusele.
3. Taotluse esitajat informeeritakse otsusest hiljemalt 4 nädalat peale taotluse esitamist.
4. Eesti Psühhiaatrite Seltsi poolt akrediteeritud koolituse korraldajal on õigus kasutada vastavat märget osalejatele väljastataval tunnistusel.
5. Koolituse korraldaja saadab peale ürituse toimumist EPS pädevusskomisjonile osalejate nimekirja (soovitatavalt digitaalset arhiveerimist võimaldaval kujul) .